b"\n_START_ARTICLE_\nHillary Brooke\n_START_SECTION_\nKariera\n_START_PARAGRAPH_\nBrookova se je na za\xc4\x8detku svoje kariere pre\xc5\xbeivljala z manekenstvom. Visoka je bila 171\xc2\xa0cm in zelo prepoznavna po svoji blond pri\xc4\x8deski. Znana je bila tudi po tem, da je govorila z omikanim naglasom, ki jo je lo\xc4\x8dil od ostalih seksapilnih svetlolasih igralk na trgu. Leta 1949 se je pojavila v filmu Africa Screams in tri leta kasneje \xc5\xa1e v filmu Abbott and Costello Meet Captain Kidd. Oba filma sodita v opus Abbotta in Costella. Brookova je bila tudi redna gostja oddaje The Abbott and Costello Show. Svoj dele\xc5\xbe je prispevala tudi trem filmom iz filmske serije Sherlock Holmes Basila Rathbona in Nigela Bruca, in sicer so bili to filmi Sherlock Holmes and the Voice of Terror (1942), Sherlock Holmes Faces Death (1943) in The Woman in Green (1945)._NEWLINE_Nastopila je \xc5\xa1e v Jane Eyre (1944), The Enchanted Cottage (1945), Lucky Losers (1950), trilerju Alfreda Hitchcocka The Man Who Knew Too Much (1956), 3-D filmu The Maze (1953) in znanstvenofantasti\xc4\x8dni klasiki Invaders from Mars (1953)._NEWLINE_Brookova je v oddaji The Abbott and Costello Show, ki so jo po televizijskih ekranih predvajali na za\xc4\x8detku 50. let in je nato \xc5\xa1e desetletja pozneje zdru\xc5\xbeevala svoje privr\xc5\xbeence, igrala vlogo stroge in odli\xc4\x8dne sosede glavnih dveh junakov. Abbott in Costello sta se do nje obna\xc5\xa1al popustljivo, zato tudi ni bila tar\xc4\x8da njunih prakti\xc4\x8dnih \xc5\xa1al. Kot ljubezenska trofeja Louja Costella ga je vedno naslavljala z\xc2\xa0\xc2\xbbLouis.\xc2\xab\xc2\xa0Kot velja za vse ostale like iz oddaje, je njen lik nosil njeno resni\xc4\x8dno ime, torej kar Hillary Brooke._NEWLINE_28. septembra 1957 je v drugi epizodi televizijske serije Perry Mason odigrala vlogo Doris Cole. Epizoda je nosila naslov The Case of the Sleepwalker's Niece._NEWLINE_Med letoma 1952 in 1955 je bila tudi redna gostja televizijske serije My Little Margie.\n_START_SECTION_\nZasebno \xc5\xbeivljenje\n_START_PARAGRAPH_\nBrookova je bila poro\xc4\x8dena z Raymondom A. Klunom. Klune je bil funkcionar filmske dru\xc5\xbebe MGM. Njun zakon je trajal od leta 1960 do 24. septembra 1988, torej do Klunove smrti. Imela sta dva otroka, sina Donalda Kluna in pastorko Carol Klune._NEWLINE_Brookova je bila poro\xc4\x8dena tudi z Jackom Voglinom.\n_START_SECTION_\nSmrt\n_START_PARAGRAPH_\nBrookova je umrla 25. maja 1999 v bolni\xc5\xa1nici v Fallbrooku, Kalifornija. Vzroki za njeno smrt niso bili razkriti javnosti. Pre\xc5\xbeiveli so jo njeni otroci, brat Arthur Peterson, 17 vnukov in 11 pravnukov._NEWLINE_Za svoje delo v televizijski industriji je bila Brookova nagrajena z zvezdo na hollywoodski Aleji slavnih. Njena zvezda se nahaja na naslovu 6307 Hollywood Boulevard."